CELEX: 62011CN0667
Language: sk
Date: 2011-12-27 00:00:00
Title: Vec C-667/11: Návrh na začatie prejudiciálneho konania, ktorý podal Administrativen sad — Varna (Bulharsko) 27. decembra 2011 — Paltrade EOOD/Načalnik na Mitničeski punkt — Pristanište Varna pri Mitnica Varna

24.3.2012   
            
            
               SK
            
            
               Úradný vestník Európskej únie
            
            
               C 89/4
            
         Návrh na začatie prejudiciálneho konania, ktorý podal Administrativen sad — Varna (Bulharsko) 27. decembra 2011 — Paltrade EOOD/Načalnik na Mitničeski punkt — Pristanište Varna pri Mitnica Varna
   (Vec C-667/11)
   2012/C 89/06
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen sad — Varna
   
      Účastníci konania pred vnútroštátnym súdom
   
   
      Žalobkyňa: Paltrade EOOD
   
      Žalovaný: Načalnik na Mitničeski punkt — Pristanište Varna pri Mitnica Varna
   
      Prejudiciálne otázky
   
   
               1.
            
            
               Je spätné uloženie antidumpingového cla na základe článku 1 vykonávacieho nariadenia Rady (EÚ) č. 723/2011 (1) z 18. júla 2011 prípustné bez toho, aby došlo k colnej registrácii — s výnimkou zaevidovania jednotného colného dokladu v systéme BIMIS — spojenej so zápisom doplnkového kódu TARIC, ktorý je uvedený v článku 1 nariadenia Rady (ES) č. 91/2009 (2) z 26. januára 2009?
            
         
               2.
            
            
               Aká je — podľa odôvodnenia č. 18 nariadenia č. 966/2010 (3) — patričná suma v prípade vymerania antidumpingového cla v rámci uplatnenia nariadenia č. 723/2011?
            
         
      (1)  Vykonávacie nariadenie Rady (EÚ) č. 723/2011 z 18. júla 2011, ktorým sa rozširuje konečné antidumpingové clo uložené nariadením (ES) č. 91/2009 na dovoz určitých spojovacích materiálov zo železa alebo ocele s pôvodom v Čínskej ľudovej republike, na dovoz určitých spojovacích materiálov zo železa alebo ocele zasielaných z Malajzie bez ohľadu na to, či sú deklarované ako výrobky s pôvodom v Malajzii, alebo nie (Ú. v. EÚ L 194, s. 6).
   
      (2)  Nariadenie Rady (ES) č. 91/2009 z 26. januára 2009, ktorým sa ukladá konečné antidumpingové clo na dovoz určitých spojovacích materiálov zo železa alebo ocele s pôvodom v Čínskej ľudovej republike (Ú. v. EÚ L 29, s. 1).
   
      (3)  Nariadenie Komisie (EÚ) č. 966/2010 z 27. októbra 2010, ktorým sa začína prešetrovanie týkajúce sa možného obchádzania antidumpingových opatrení uložených nariadením Rady (ES) č. 91/2009 na dovoz určitých spojovacích materiálov zo železa alebo ocele s pôvodom v Čínskej ľudovej republike dovozom určitých spojovacích materiálov zo železa alebo ocele zasielaných z Malajzie, ktoré majú alebo nemajú deklarovaný pôvod v Malajzii, a na základe ktorého začína takýto dovoz podliehať registrácii (Ú. v. EÚ L 282, s. 29).